Når Jompa spiller tuba med rompa ne’ på Cuba

«Når Jompa spiller tuba med rompa ne’ på Cuba» er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet Salmer og sanger vi gjerne hiver. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompbandAbsolute Prima Vera – cover informasjon og Geir Løvold har en framtredende rolle på tuba.Gratulerer til Prima Vera, Løvolds facebookprofil

Originaltittelen er «When Yuba Plays the Rumba on His Tuba» som ble skrevet av Herman Hupfeld og innspilt og gitt ut på 78-plate med The Revelers i 1931. Den ble også fremført i musikalen The Third Little Show i samme år.ibdb.com - The Third Little Show Bonzo Dog Doo-Dah Band ga ut en versjon på singel i 1974.Bonzo Dog Band - Singles (usikker nettside)

Originalteksten handler om Yuba fra Havanna i Cuba. Han mestrer kun en ting i livet; nemlig å spille tuba. På norsk har Yuba fått navnet Jompa og det som spesielt skiller Prima Veras tekst fra originalen, er at Jompa bruker rumpa si som tuba-erstatning. Han gjør stor suksess, og alt er i skjønneste orden for Jompa helt til det blir bestemt fra høyeste hold i Cuba at han ikke får lov til å bedrive den praksisen lenger.

Tom Mathisen synger og dette var mest trolig en av hans største Prima Vera-favoritter. Han fremførte den i Beat for Beat (2003) YouTube - Tom Mathisen framfører Når Jompa spiller tuba med rompa ne’ på Cuba på Beat for Beat i 2003 og et kort utdrag på Nytt på nytt (2007).YouTube - Tom Mathisen framfører Når Jompa spiller tuba med rompa ne’ på Cuba på Nytt på Nytt i 2007

Trioen fremførte «Når Jompa spiller tuba med rompa ne’ på Cuba» for NRK i programmet Det er Norge som er bra! (sendt 12. januar 1980). Mathisen sang etter playback. Programmet Det er Norge som er bra! ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.VG – 12. januar 1980 side 54/55NRK Nett TV: Komiprisen 2014 Spesial: Det er Norge som er bra!

 Andre utgivelser 
Best of Ebba – (utgitt 15. januar 1981)
Absolute Prima Vera – (utgitt 1994)
The Prima Vera Show – (utgitt 1999 – bonus-CD)
Prima Vera (a)live – (konsertfilm utgitt oktober 2001 – konsertversjon fra høsten 2000)
Det beste fra Prima Vera – (utgitt 20. juni 2016)

 Referanser 

Kategori:Prima Vera-sanger
Kategori:Sanger fra 1979